Държавен вестник, бр. 37, 2010 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  37
по него го изпраща на комисията по ал. 3 за 
по-нататъшно изпълнение. Комисията е длъжна 
да влезе в контакт с администрацията на фонда 
за приемане на случая, както и с определените 
лечебни заведения, медицински специалисти и 
други лица за изпълнение на решението на фон­
да и продължаване на съответните медицински 
действия. При медицински показания за това 
комисията може в кратък срок да преразгледа 
заявлението и да промени решението на фонда 
с оглед защита на пациента предвид възрастта 
и здравословното му състояние. 
(5) Разпоредбата на ал. 4 се прилага съот­
ветно и в случаите, когато пациентът навърши 
18-годишна възраст в хода на осъществявано 
лечение със средства на фонда, като комисията 
по ал. 3 приема случая след приключване на 
започналия цикъл на лечение/манипулации/
диагностициране/преглед и други медицински 
действия.
Чл. 37. (1) Когато в хода на извършваните 
със средства на фонда диагностични или ле­
чебни процедури възникне необходимост от 
допълнително финансово подпомагане за тях, 
заявителят уведомява директора на фонда за 
това и му представя документ в този смисъл 
от съответното лечебно заведение в чужбина. 
В този случай администрацията на фонда за­
дължително осъществява контакт с лечебното 
заведение и проучва случая незабавно и оси­
гурява превод на български език на документа 
в кратък срок. Директорът на фонда включва 
случая в дневния ред на следващото заседание 
на Обществения съвет.
(2) В случай че предстоящото заседание по 
ал. 1 на съвета е след повече от три дни, както 
и когато състоянието на пациент, за който е 
постъпило заявление във фонда, е спешно и 
не е възможно да се изчака провеждането на 
предстоящо заседание на съвета, директорът на 
фонда незабавно свиква извънредно заседание 
на Обществения съвет, като то може да бъде 
проведено и неприсъствено. В тези случаи се 
спазват съответно изискванията за свикване 
в съответен срок, запознаване с материалите, 
кворум, мнозинство, несъвместимост и про­
токол, посочени в чл. 39 – 42, и на съвета се 
осигуряват условия за дистанционно съвместно 
обсъждане на случая.
Чл. 38. При необходимост от контролен 
преглед, повторно или продължаващо лечение 
на пациент, лекуван със средства на фонда, се 
подава заявление по общия ред. Директорът на 
фонда може да включи заявлението в дневния 
ред на Обществения съвет, без да го предоставя 
на външен експерт. 
Раздел VІІ
Заседания на Обществения съвет
Чл. 39. (1) Общественият съвет провежда 
заседанията си по графика по чл. 35, ал. 3. Да­
тите на заседанията се обявяват предварително 
на официалната електронна страница на фонда. 
(2) Заседанията се свикват от директора на 
фонда, а в негово отсъствие – от лицето по 
чл. 8, най-късно три дни преди провеждането им.
(3) За дневния ред на всяко заседание ди­
ректорът на фонда уведомява всеки член на 
съвета заедно с уведомлението за свикване в 
срока по ал. 2. Уведомленията се изпращат чрез 
елекронна поща. В същия срок директорът е 
длъжен да осигури на всеки член достъп до 
преписката по заявлението на място във фонда, 
а в случай, че е възможно – по електронен път. 
(4) Заседанията на съвета се ръководят от 
директора на фонда, а в негово отсъствие – от 
лицето по чл. 8. Ръководещият заседанието не 
участва в гласуването при вземането на решения. 
Чл. 40. (1) Заседанията на Обществения 
съвет са редовни, ако на тях присъстват най-
малко 10 от членовете му. 
(2) Съветът взема решения с мнозинство от 
8 гласа на присъстващи членове. 
(3) Докладващите външни експерти не 
участват във вземането на решения. 
Чл. 41. Не могат да участват при разглежда­
нето на случая, да изготвят доклади в качест­
вото си на външни експерти, да бъдат канени 
като специалисти по чл. 27, ал. 1, т. 10 и да 
участват в заседанията на Обществения съвет 
негови членове и други лица, които са съпрузи 
или роднини по права или съребрена линия до 
четвърта степен на заявителите/пациентите. 
Чл. 42. (1) За всяко заседание на Обществе­
ния съвет се изготвя протокол, който съдържа 
информация за разгледаните заявления, проведе­
ните обсъждания и резултатите от гласуването, 
както и за взетите решения по чл. 27, ал. 1, 
т. 3 – 10. Протоколът се подписва от всички 
присъствали членове на Обществения съвет.
(2) Протоколът съдържа предложенията, 
които съветът отправя към директора на фонда 
по всяко заявление, съобразно чл. 27, ал. 1, 
т. 2, както и по всеки друг въпрос от компе­
тентността на съвета.
(3) Предложенията относно конкретните 
заявления съдържат:
1. реквизитите по чл. 34, ал. 2, т. 1 – 8;
2. държава, град, лечебно заведение и ме­
дицински специалисти, при които може да се 
изпрати пациентът или съответно последните 
да се поканят в страната, след като са обсъдени 
възможните според докладчика и членовете на 
съвета алтернативи за това;
3. евентуален придружител на детето;
4. мотиви. 
Чл. 43. (1) Въз основа на предложението на 
Обществения съвет директорът на фонда в 3-дне­
вен срок от заседанието, на което е обсъждано 
заявлението, издава заповед за организационно 
и финансово подпомагане на пациента, в ко­
ято посочва име, презиме и фамилия, дата на 
раждане и адрес на пациента, информация за 
неговия законен представител, диагноза, под­
робно описание на вида подпомагане, в т. ч.